производители износители. Във връзка с това на 8 ноември 2016 г. китайският производител износител поиска разяснения. Също така на 8 ноември 2016 г. след оповестяването на окончателните заключения китайският производител износител поиска достъп до определена поверителна информация. Той предложи достъп до тази поверителна информация да се предостави само на правните представители или — като алтернативно решение — да участва служителят по изслушванията при търговските процедури.
 (136)
 Службите на Комисията отговориха на 8 декември 2016 г., че при изчисленията на подбиването и на занижаването на продажните цени са отчетени само сравнимите видове на продукта, за да се сравнят данните за продажбите на китайския производител износител с данните за продажбите на производителите от ЕС. Във всеки случай обемът на сравнимите продукти, продавани от промишлеността на Съюза, е представлявал 62 % от нейния общ обем на износа. В това отношение продуктите, изнасяни за Съюза от този конкретен производител износител, могат да бъдат съпоставени със сравним продукт от Съюза. Освен това те информираха правния представител на тази страна, че неговото искане за достъп до поверителна информация не може да бъде прието, тъй като Комисията е длъжна да защити поверителността на данните на другите заинтересовани страни. Тъй като съгласно действащото законодателство няма други начини да се защити поверителността и същевременно поисканата информация да се предостави на страните, службите на Комисията го поканиха да се свърже със служителя по изслушванията при търговските процедури, който да провери поверителната информация.
 (137)
 Във връзка с това след оповестяването на окончателните заключения жалбоподателят заяви, че Комисията е правно задължена да защити поверителните данни, представени от всички заинтересовани страни. По тази причина той отказа да отмени закрилата, с която се ползват предоставените от него поверителни данни съгласно член 19 от основния регламент.
 (138)
 Съгласно действащото право на Съюза и тълкуването му в съдебната практика, от правна гледна точка не е възможно на друга страна да се даде достъп до поверителни данни, предоставени от заинтересована страна, без съгласието на страната, предоставила данните, или ако няма съдебно производство пред съдилищата на Съюза. Единствената алтернатива е механизмът за контрол, предвиден в член 15 от Решението на председателя на Европейската комисия от 29 февруари 2012 г. относно функцията и мандата на служителя по изслушванията (22). На 7 февруари 2017 г. в присъствието на служителя по изслушванията се проведе такова изслушване, на което бе обсъдена правната уредба относно достъпа до поверителни данни.
 7.2.2. Искане за допълнителни разяснения след оповестяването на окончателните заключения
 (139)
 След оповестяването на окончателните заключения законният представител на същия китайски производител износител беше изслушан най-напред на 12 януари 2017 г., за да обсъдят по-подробно поисканите разяснения. След срещата в писменото си изявление от същата дата той повтори искането си да му бъде предоставена информация относно изчисленията на вредата, „за да разбере естеството и степента на твърдяното въздействие на цените“.
 (140)
 На 18 януари 2017 г., доколкото е възможно — т.е. без да се нарушава правното задължение за защита на поверителните данни, установено в основния регламент, службите на Комисията изложиха в отделно писмо всички разяснения, които поиска законният представител на китайския производител износител. Освен